**Avoimet Kylät -päivä on Suomen suurin kylätapahtuma yli 100 000 osallistujalla ympäri Suomen**

Vuoden 2025 Avoimet Kylät -päivä järjestetään 14.6. Päivä on tarkoitettu kaikille kyläyhdistyksien tai vastaavien yhdistysten järjestämille tapahtumille. Tapahtumaan ilmoittautuminen on helppoa ja maksutonta. Ilmoittautuminen on avoinna 4.3.–12.5. ja ilmoittautumislomake löytyy Avoimet Kylät -päivän nettisivuilta [www.avoimetkylat.fi](http://www.avoimetkylat.fi).

\*\*\*\*

Oletko valmis kokemaan unohtumattoman päivän täynnä paikallista kulttuuria, yhteisöllisyyttä ja ainutlaatuisia elämyksiä? Avoimet Kylät -päivä kutsuu sinut mukaan valtakunnallisesti paikallisen puolesta tapahtuvaan juhlahumuun, joka järjestetään 14.6.2025 valtakunnallisesti jo yhdettätoista kertaa!

Luvassa on vauhdikasta menoa ja unohtumattomia hetkiä, kun jopa 100 000 innokasta kylämatkailijaa valtaa kylät ympäri Suomen. Tapahtuma tuo sadat kylät parrasvaloihin ja lähimatkailukohteiksi, sillä päivä on täynnä kylien lumoa ja elämää.

Avoimet Kylät -päivän verkkosivuilta löytyvä kartta kerää kaikki Suomen tapahtumat yhdelle ja samalle kartalle. Vuoden 2025 kohteet tulevat kartalle osoitteeseen: <https://suomenkylat.fi/ajankohtaista/tapahtumat/avoimet-kylat/avoimet-kylat-kartalla>.

**Kylärallia, -bingoa, esiintyjiä, markkinoita – ohjelmaa laidasta laitaan**

Päivä tarjoaa ainutlaatuisen mahdollisuuden päästä lähelle kyläelämää ja suomalaista maaseutua. Tavoitteena on nostaa kylät matkailukohteiksi ja sekä rohkaista uusia asukkaita tutustumaan kyliin ja löytämään koti kylien sydämestä.

Haluamme sinut mukaan osallistumaan, tutustumaan ja nauttimaan kylien tarjoamasta monipuolisesta ohjelmasta, joka sisältää perinteisten pihakirppisten lisäksi paikallisia herkkuja ja monenlaisia aktiviteetteja kyläbingosta kyläralliin.

– Avoimet Kylät -päivä on kylätoiminnan todellinen voimannäyttö. Päivässä on vuosittain mukana reilusti yli 600 tapahtumaa ja tapahtumissa vierailee jopa 100 000 ihmistä. Luvut kertovat kylien asukkaiden aktiivisuudesta, yhteisöllisyydestä ja vapaaehtoistyön merkittävyydestä. Yhdessä tekeminen ja talkoot on osa eläviä kyliämme ympäri Suomen, kertoo tapahtuman koordinaattori Marianne Liitelä Suomen Kyliltä.

Päivän järjestävät yhteistyössä Suomen Kylät ry, maakunnalliset kyläyhdistykset, Leader-ryhmät, paikalliset yhdistykset ja aktiivit.

Avoimet Kylät -päivän ruotsinkieliset materiaalit löytyvät: <https://bya.fi/sv/aktuellt/oppnabyar/>

Tapahtumien markkinoinnissa käytetään aihetunnisteita: #avoimetkylät #ylpeydelläkylästä #TeeSeKylillä #ÖppnaByar

Päivän verkkosivusto ja kartta löytyvät osoitteesta [www.avoimetkylat.fi](http://www.avoimetkylat.fi/)

**Lisätiedot:**

**Tapahtuman tuottaja:**

Marianne Liitelä, järjestökoordinaattori
Suomen Kylät ry
045 887 1511

marianne.liitela@suomenkylat.fi

**Viestintä:**

Timo Metsäjoki, viestintäpäällikkö
Suomen Kylät ry
045 249 1162

timo.metsajoki@suomenkylat.fi